กิจการร่วมค้าฯ UNIQ คว้างาน “กรมชลประทาน” มูลค่า 2.76 พันลบ.
กิจการร่วมค้าฯ UNIQ คว้างาน “กรมชลประทาน” มูลค่า 2.76 พันลบ.
3 ส.ค. 2563

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ แจ้งว่าเมื่อวันที่ 31 กรกฎาคม 2563 กิจการร่วมค้า ยูเอ็น-เอเอส ซึ่งประกอบด้วย บริษัท และบริษัท อสิตากิจ จำกัด ได้ลงนามในสัญญาจ้างก่อสร้าง กับ กรมชลประทาน ในการก่อสร้างขุดคลองระบายน้ำหลากพร้อมอาคารประกอบ สัญญาที่ 1 โครงการคลองระบายน้ำหลากบางบาล-บางไทร จังหวัดพระนครศรีอยุธยา มูลค่าโครงการ   2,758,085,300 บาท (รวมภาษีมูลค่าเพิ่ม)
ทั้งนี้ โครงการเป็นงานก่อสร้างขุดคลองระบายน้ำหลาก ระยะทาง 3.7 กิโลเมตร ความกว้างของท้องคลอง 76 เมตร และมีความลึก 6.96 เมตร จากระดับพื้นดินเดิม งานสถานีสูบระบายน้ำ 2 แห่ง สะพานรถยนต์ 3 แห่ง และถนนยางมะตอยตลอด 2 ฝั่งขนานกับคลอง